CELEX: 32021D0986
Language: hu
Date: 2021-04-29 00:00:00
Title: A Bizottság (EU) 2021/986 határozata (2021. április 29.) az Európai Atomenergia-közösség Ellátási Ügynökségének az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló új ügynökségi szabályzat elfogadásáról szóló határozatának jóváhagyásáról (az értesítés a C(2021) 2893. számú dokumentummal történt) (Csak az angol nyelvű szöveg hiteles)

2021.6.18.   
               
               
                  HU
               
               
                  Az Európai Unió Hivatalos Lapja
               
               
                  L 218/1
               
            
         A BIZOTTSÁG (EU) 2021/986 HATÁROZATA
         (2021. április 29.)
         az Európai Atomenergia-közösség Ellátási Ügynökségének az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló új ügynökségi szabályzat elfogadásáról szóló határozatának jóváhagyásáról
         
            
               (az értesítés a C(2021) 2893. számú dokumentummal történt)
            
         
         (Csak az angol nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre és különösen annak 60. cikke hatodik albekezdésére,
         mivel:
         
                     (1)
                  
                  
                     Az Európai Atomenergia-közösséget létrehozó szerződés (a továbbiakban: Euratom-Szerződés) 2. cikke értelmében az Európai Atomenergia-közösség a beszerzési forrásokhoz való egyenlő hozzáférés elvén alapuló közös ellátási politika révén gondoskodik a Közösség összes felhasználójának megfelelő érccel és hasadóanyaggal való rendszeres és méltányos ellátásáról.
                  
               
                     (2)
                  
                  
                     E célból az Euratom-Szerződés 52. cikke (2) bekezdésének b) pontja létrehozta az Ügynökséget.
                  
               
                     (3)
                  
                  
                     Az Ügynökség által elfogadott szabályzat, amelyet a Bizottságnak jóvá kell hagynia, meghatározza az ércek, alapanyagok és különleges hasadóanyagok kereslete és kínálata összeegyeztetésének módját.
                  
               
                     (4)
                  
                  
                     Az Ügynökség az Euratom-Szerződés és saját alapszabálya alapján eljárva 2021. január 15-i határozatával új szabályokat fogadott el a jelenleg hatályos ügynökségi szabályzat naprakésszé tétele és felváltása céljából.
                  
               
                     (5)
                  
                  
                     A Szerződés 60. cikke hatodik albekezdésének értelmében a kereslet és kínálat összeegyeztetésének módját az Ügynökség szabályzata határozza meg, amelyet a Bizottságnak jóvá kell hagynia,
                  
               ELFOGADTA EZT A HATÁROZATOT:
         
            1. cikk
            Az Európai Atomenergia-közösség Ellátási Ügynökségének az ércek, alapanyagok és különleges hasadóanyagok kereslete és kínálata összeegyeztetése módjának meghatározásáról szóló ügynökségi szabályzat elfogadásáról és az Európai Atomenergia-közösség Ellátási Ügynöksége 1960. május 5-i szabályzatának hatályon kívül helyezéséről szóló, 2021. január 15-i határozata jóváhagyásra kerül.
         
         
            2. cikk
            Ez a határozat 2021. július 1-jén lép hatályba.
         
         
            3. cikk
            E határozat címzettje az Európai Atomenergia-közösség Ellátási Ügynöksége. A határozatot ki kell hirdetni az Európai Unió Hivatalos Lapjában.
         
         
            Kelt Brüsszelben, 2021. április 29-én.
            
               
                  a Bizottság részéről
               
               Kadri SIMSON
               
                  a Bizottság tagja